钦定古今图书集成/明伦汇编/宫闱典/第088卷 > 顺阳长公主 下嫁冯穆
## 钦定古今图书集成/明伦汇编/宫闱典/第088卷 > 顺阳长公主 下嫁冯穆

按《魏书冯熙传》：“熙长子诞。诞长子穆，字孝和，袭熙爵，
避皇子愉封，改扶风郡公。尚高祖女顺阳长公主，拜
驸马都尉，历员外通直散骑常侍。穆与叔辅兴不和，
辅兴亡，赠相州刺史。祖载在庭，而穆方高车良马，恭
受职命，言宴满堂，忻笑自若，为御史中尉东平王匡
所劾。后位金紫光禄大夫，遇害河阴，赠司空、雍州刺”
史。